ועדת הכלכלה, כנסת 17, פרוטוקול מספר 118, 2006-12-04 11:20

משה כחלון: אני פותח את הישיבה.

משה כחלון: על סדר היום תיקון טעות בחוק הגנת הצרכן (תיקון מס' 15), התשס"ה-2005.

משה כחלון: אני קורא את מכתבה של יושבת-ראש הכנסת: "בהתאם להוראת סעיף 10א לפקודת סדרי השלטון והמשפט, הריני מעבירה לעיונך הצעה לתיקון טעות בשל טעות טכנית בנוסח החוק שבנידון, אשר התקבל בכנסת ביום כ"ט בטבת התשס"ה (10 בינואר 2005).

משה כחלון: זאת פנייה של יושבת-ראש הכנסת אלינו לוועדה.

משה כחלון: גברתי היועצת המשפטית, התייחסות בבקשה.

אתי בנדלר: תודה.

אתי בנדלר: סעיף 10א לפקודת סדרי השלטון והמשפט, התש"ח-1948, דן בתיקון טעות בנוסח שנתקבל.

אתי בנדלר: ברשותך אקרא את סעיפים קטנים (א)-(ב) שבו.

אתי בנדלר: בסעיף קטן (א) כתוב: "לעניין סעיף זה 'הוועדה' – ועדה מוועדות הכנסת שחוק היה בטיפולה.

אתי בנדלר: ..".

אתי בנדלר: זה החלק הרלוונטי לענייננו.

אתי בנדלר: סעיף קטן (ב): "נפלה טעות בנוסח של חוק כפי שנתקבל בכנסת וקבעה הוועדה, לפי הצעת יושב-ראש הכנסת, כי הטעות היא לשונית, טכנית, פליטת קולמוס, השמטה מקרית, טעות הדפסה, שיבוש של העתקה וכיוצא באלה – רשאית הכנסת בהחלטה לתקן את הטעות".

אתי בנדלר: דהיינו, אם נפלה טעות בנוסח של חוק שהכנסת קיבלה בשלוש קריאות, כדי לתקן את הטעות הזאת, ככל שמדובר בטעות לשונית טכנית, פליטת קולמוס וכיוצא באלה, אין צורך בשלוש קריאות, אלא יש צורך בקביעת הוועדה, שתיעשה לאחר החלטה של הוועדה, בעקבות פניית יושבת-ראש הכנסת אל הוועדה, ובהחלטה של הכנסת על כך.

אתי בנדלר: בפני הוועדה מונחת פנייה כזאת של יושבת-ראש הכנסת, המבקשת לתקן סוג כזה של טעות שנפלה בחוק שהתקבל.

אתי בנדלר: הכוונה להגנת הצרכן (תיקון מס' 15), התשס"ה-2005.

אתי בנדלר: חוק זה התקבל ב-בכנסת ב-10 בינואר 2005 ופורסם בספר החוקים התשס"ה, בעמ' 96.

אתי בנדלר: באותו חוק הוסף סעיף שעניינו גילוי מדיניות החזרת טובין, ובשל טעות טכנית סומן הסעיף כ-4ב.

אתי בנדלר: דא עקא, בתיקון קודם לחוק הגנת הצרכן, תיקון מס' 14, התשס"ד-2004, שהתקבל בכנסת ב-12 ביולי 2004 ופורסם בספר החוקים התשס"ד עמ' 454, התקבל סעיף שסומן גם הוא 4ב.

אתי בנדלר: דהיינו, בתיקון מאוחר יותר, במקום לסמן הסעיף החדש כסעיף 4ג, סומן הסעיף החדש 4ב.

אתי בנדלר: זאת הטעות שמבקשים לתקן.

אתי בנדלר: אקרא את סעיף 1 בנוסח ההחלטה שמוצע להביא בפני הכנסת: 1.

אתי בנדלר: בחוק הגנת הצרכן (תיקון מס' 15) התשס"ה-2005 (להלן – תיקון מס' 15) – (1) בסעיף 1, המוסיף את סעיף 4ב לחוק הגנת הצרכן התשמ"א-1981 – (א) בכותרת השוליים במקום "4ב" צ"ל "4ג".

אתי בנדלר: (ב) ברישה, במקום "4א" צ"ל "4ב" (ג) סימון סעיף "4ב" המובא בו צריך להיות "4ג".

אתי בנדלר: (2) בסעיף 2, במקום "4ב" צ"ל "4ג".

אתי בנדלר: אני קוראת את סעיף 2 המוצע: 2.

אתי בנדלר: תחילתו של תיקון הטעות תחילתו של תיקון מס' 15.

אתי בנדלר: אני מבקשת שהוועדה תקבע שאכן מדובר כאן בטעות, ותביא את הטעות להחלטה של מליאת הכנסת.

משה כחלון: אם כך, אני מאשר את התיקון ומביא למליאה: מאושר.